หนังสือสำคัญเกี่ยวกับโรคเบาหวาน ของเมโยคลีนิค
เมโยคลีนิคเป็นโรงพยาบาล และเป็นสถาบันวิจัยทางการแพทย์ ที่มีชื่อเสียงมากที่สุดแห่งหนึ่งในอเมริกา และเมื่อไม่นานมานี้ สถาบันแห่งนี้ตีพิมพ
หนังสือเล่มนี้ชื่อ MayoClinic's Essential Diabetes Book หรือหนังสือสำคัญเกี่ยวกับโรคเบาหวานของเมโยคลีนิคนอกจากใช้เป็นคู่มือสำหรับคนที่เป็น และยังไม่เป็นเบาหวานแล้วยังตั้งใจจะให้ความรู้แก่ผู้คนทั่วไป และแก้ความเข้าใจผิดๆ เกี่ยวกับโรคนี้ด้วยอย่างเช่น ความเข้าใจที่ว่า รับประทานน้ำตาลมากเกินไป จะทำให้เป็นเบาหวานได้ซึ่งที่จริงแล้ว เบาหวานเกี่ยวข้องกับการอ้วนเกินขนาด และสาเหตุของโรคสลับซับซ้อนทีเดียว คุณหมอ Maria Collazo-Clavell ของเมโยคลีนิคบอกว่า เหตุผลสำคัญอันดับหนึ่ง ที่ทำให้เบาหวานกลายมาเป็นโรคที่ผู้คนเป็นจำนวนมากเป็นกันรวมทั้งอาการก่อนจะเป็นเบาหวาน คือลักษณะการใช้ชีวิต หรือ Lifestyle ของคนสมัยนี้ คุณหมอเป็นบรรณาธิการหนังสือเล่มนี้และยังเป็นผู้เชี่ยวชาญของเมโย ทางด้านการศึกษาเรื่องระบบต่อมไร้ท่อ การสันดาป และโรคเบาหวานด้วย ตามตัวเลขที่ระบุไว้ในคู่มือเรื่องโรคเบาหวานเล่มนี้นอกจากคนอเมริกัน 23.6 ล้านคนจะถูกวินิจฉัยว่าเป็นโรคเบาหวานแล้ว อีก 57 ล้านคนมีอาการก่อนเป็นเบาหวานหมายถึงการมีน้ำตาลในเลือดสูง แต่ยังไม่สูงพอที่จะถูกวินิจฉัยว่าเป็นเบาหวานแต่กระนั้นก็ถือว่าเป็นอันตรายได้ เพราะอาจเริ่มทำความเสียหายให้กับหัวใจ และระบบการหมุนเวียนของโลหิตแล้วก็ได้ คุณหมอ Maria Collazo-Clavell ผู้เชี่ยวชาญโรคเบาหวานของเมโยคลีนิคบอกไว้ด้วยว่าปัจจัยสำคัญอันหนึ่งสำหรับโรคร้ายนี้ คือชาติพันธุ์ คนเชื้อสายแอฟริกัน-อเมริกัน และคนจากอเมริกากลางและใต้มีโอกาสที่จะเป็นเบาหวานประเภทสอง หรือเบาหวานที่เป็นเมื่อเป็นผู้ใหญ่แล้วมากกว่าคนอเมริกันผิวขาวหนึ่งเท่าครึ่ง ส่วนคนอเมริกันผิวขาว มีโอกาสจะเป็นเบาหวานที่เป็นตั้งแต่เด็กหรือ เบาหวานประเภทหนึ่งมากกว่าคนเชื้อสายแอฟริกัน-อเมริกันและคนจากอเมริกากลางและใต้ แพทย์ผู้นี้กล่าวว่า คนสมัยนี้อ้วนกว่าและไม่ใช้แรงงานมากเหมือนคนสมัยก่อน เพราะฉะนั้นจะต้องระมัดระวังเรื่องอาหารการกินออกกำลังกาย และคุมน้ำหนัก ถ้าไม่มีเวลาออกกำลังกายนานครึ่งชั่วโมงหรือสี่สิบนาทีสี่ห้าครั้งต่อสัปดาห์ การออกกำลังที่ใช้เวลาน้อยกว่านั้นก็ได้ผล ขอให้ทำก็แล้วกัน คุณหมอ Maria ของเมโยคลีนิคกล่าวว่าไม่มีวันสายเกินไปที่จะเริ่มเอาใจใส่ และปกป้องสุขภาพของตนเอง ทำเร็วขึ้นแค่ไหนก็หมายความว่าจะใช้ชีวิตได้ดีขึ้น มีขีดจำกัดน้อยลงไม่ต้องเสี่ยงกับการสูญเสียแขนขา ไม่ต้องไปทำ Dialysis หรือการล้างโลหิตหรือเสี่ยงที่เกิดตาพิการขึ้น แม้การค้นคว้าวิจัยที่อาศัยใช้แซลล์พื้นฐาน เพื่อบำบัดรักษาเบาหวานจะได้รับการสนับสนุนจากรัฐบาลสหรัฐชุดประธานาธิบดีบารัคโอบาม่า ซึ่งกลับกันกับนโยบายของรัฐบาลชุดก่อน คุณหมอMaria บอกว่ายังต้องใช้เวลาอีกนาน ในขณะที่การควบคุมโรคด้วยการปรับเปลี่ยนการใช้ชีวิตหรือ Lifestyle นั้นทำได้ในทันทีและคู่มือเรื่องโรคเบาหวานของเมโยคลีนิค จะเป็นประโยชน์ได้มากทีเดียว